Diari Oficial de la Generalitat Valenciana


Sumari del DOGV 2027, del 19-05-1993 (1993/828000)

RESOLUCIÓ d'1 d'abril de 1993, del Conseller d'Obres Públiques, Urbanisme i Transports, per la qual aprova definitivament la modificació puntual sobre usos incompatibles de sol no urbanitzable de valor agrícola d'us intensiu del Pla General d'Ordenació Urbana d'Elda.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2027

Data del DOGV
:   19-05-1993

Secció del DOGV
:   ALTRES DISPOSICIONS

Número del document
:   1993/828000


Data del document
:   01-04-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució d'1 d'abril de 1993, del Conseller d'Obres Públiques, Urbanisme i Transports, per la qual aprova definitivament la modificació puntual sobre usos incompatibles de sòl no urbanitzable de valor agrícola d'ús intensiu del Pla General d'Ordenació Urbana d'Elda.  
Vista la modificació puntual, sobre usos incompatibles en el sòl no urbanitzable de valor agrícola d'ús intensiu, del Pla General d'Ordenació Urbana del municipi d'Elda (Alacant), amb aquests  
Antecedents de fet  
1. L'Ajuntament d'Elda, en la sessió plenària de 24 de setembre de 1992, va acordar-ne l'aprovació provisional, després d'haver complert els tràmits d'aprovació inicial i d'exposició pública mitjançant uns anuncis apareguts en el Butlletí Oficial de l?Estat, en el Butlletí Oficial de la Província i en un dels diaris de més difusió provincial, durant el qual no s'ha produït cap al·legació.  
2. La documentació la integren una memòria, uns estudis complementaris i l'article segon de les Normes Urbanístiques sobre el sòl de valor agrícola d'ús intensiu (NU 2), actual i modificat.  
3. La Diputació Provincial d'Alacant va emetre un informe favorable sobre l'aprovació d'aquesta modificació, el dia 13 de novembre de 1992. I, en el mateix sentit, la Comissió Territorial d'Urbanisme emeté un dictamen, en la reunió de 17 de desembre de 1992. A aquests ens remetem per a la claredat i concessió d'aquesta resolució.  
Fonaments de dret  
1. Respecte del procediment, la tramitació ha estat correcta, segons el que exigeix l'article 114, per remissió del 128. 1, del vigent text refós de la Llei del Sòl i els articles del 125 al 130 del Reglament de Planejament, per remissió del 161.1 del mateix text legal. 1 la documentació es considera adequada i suficient tenint en compte la finalitat de la modificació plantejada.  
2. Quant al fons, la modificació projectada té com a finalitat possibilitar la ubicació de determinats centres sanitàrio assistencials en el sòl no urbanitzable d'interés agrícola, actualment considerats incompatibles en aquesta qualificació concreta. Per això, davant la necessitat d'emplaçar els esmentats serveis dotacionals en llocs fora del nucli urbà d'Elda, es considera necessari modificar l'article 2 del capítol 3 del títol  
VI de les Normes Urbanístiques, i s'elimina la prohibició d'aquest ús en l?expressada categoria de sòl, amb la qual cosa es facilita l'aplicació dels criteris definits en la Llei 4/1992, de 5 de juny, de la Generalitat Valenciana, sobre el sòl no urbanitzable, en relació amb les obres, instal·lacions i serveis públics o, si s'escau, atribució d'ús i aprofitament per a activitats benéfico-assistencials o centres sanitaris.  
En concret, la normativa reguladora del sòl de valor agrícola d'ús intensiu (NU 2) en l'article 2 sobre «Usos incompatibles» queda redactada d'aquesta manera:  
«Usos incompatibles amb les excepcions establertes en el capítol cinquè d'aquest títol. Queden expressament prohibits, a més dels usos declarats incompatibles amb caràcter general, els usos següents: recreatiu i d'espectacles».  
3. La modificació plantejada s'ha de qualificar d'alteració puntual de les determinacions del Pla General d'Ordenació Urbana d'Elda, d?11 de juliol de 1985, que no en comporta la revisió, ja que no s'hi adopten nous criteris respecte de l?estructura general i orgànica del territori, ni de la classificació del sòl, segons el que disposa l'article 126 del vigent text refós de la Llei del Sòl.  
4. El Conseller d'Obres Públiques, Urbanisme i Transports és l'autoritat competent per a dictar resolució sobre l'aprovació definitiva dels plans generals i de les seues modificacions- de municipis que siguen capitals de província o que tinguen una població superior a 50.000 habitants, d'acord amb el que estableix l'article 11 8.3.a) de la Llei del Sòl, en relació amb l'article 3.2 del Reglament dels Organs Urbanístics de la Generalitat Valenciana, de 30 de juliol de 1990.  
Vistos els preceptes legals esmentats i la resta de legislació aplicable, a proposta de l'Ajuntament d' Elda, d'acord amb el dictamen emès per la Comissió Territorial d'Urbanisme d'Alacant, resolc:  
Aprovar definitivament la modificació puntual sobre usos incompatibles de sòl no urbanitzable de valor agrícola d'ús intensiu del Pla General d'Ordenació Urbana d'Elda.  
Contra aquesta resolució, que exhaureix la via administrativa, es podrà interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l?endemà de la seua notificació.  
Per a la interposició de l?esmentat recurs serà requisit imprescindible que amb caràcter previ el recurrent ho comunique a aquest òrgan. Tot això, de conformitat amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa, de 27 de desembre de 1956, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això sense perjudici que puga interposar qualsevol altre recurs que estime oportú».  
València, 1 d'abril de 1993.- El Conseller d'Obres Públiques, Urbanisme i Transports: Eugenio Burriel de Orueta.